
EDITORYAL 


ayan 


luwal ang demokratikong lakas 
at pagkakaisa ng masang manggagawa 


indi maitanggi o maikubli ang katotohanan na kulang na kulang ang 

sahod ng milyun-milyong manggagawa, karaniwang kawani, at ma- 

sang anakpawis, laluna sa harap ng mabilis na pagsirit ng presyo ng 
pagkain, petrolyo at iba pang saligang mga pangangailangan ng mamamayan. 
Ito ang dahilan kung bakit kabi-kabila ang panukala, sa senado, mababang 
kapulungan o sa mga ahensya ng reaksyunaryong burukrasya, para itaas ang 
sahod o iba pang hakbangin para ibsan ang labis na kahirapan. Mainam na 
bagay na marami ang naghahayag ng pagsuporta sa kapakanan ng mga 
manggagawa at masang anakpawis, subalit ang higit na mahalagang paali- 
ngawngawin at pakinggan, ay ang mismong boses ng nagkakaisang mangga- 
gawa, kung ano ang kanilang kailangan at ipinaglalaban. 


Kabilang sa mga tampok na pa- 
nukala ay ang P150 across-the-bo- 
ard wage increase na inihapag sa N 
Senado at isinusulong ni Sena- 
te Pres. Juan Miguel Zubiri, bg 
ang nakahapag sa kongreso na 
panukalang itakda sa P750 
na minimum na arawang 
sahod, kaakibat ang pa- 
nukalang pagbabasura sa 
"wage regionalization" 
at ibalik ang sistema ng 
pambansang minimum na 
sahod. Kasabay nito ang 
iba't ibang mga panukalang 
pagtataas sa minimum 
na arawang sahod fY 
nang P75 hanggang 
P220 na inihapag sa 
mga regional wage 
board. 

Lahat ng panukalang ito'y 
salamin lamang ng iba't ibang 
layo ng pagtaya sa tunay na 
halaga ng lakas-paggawa ng 
mga manggagawa, o ng halaga 
ng mga pangangailangan 
niya para sa kanyang sa- 
rili at kanyang pamilya (o 
ang tinutukoy ni Marx na pa- 

ngangailan para panatilihin ang sa- 
rili at uri). Humigit-kumulang tina- 
taya ito ng iba't ibang panukat ka- 
bilang ang “poverty  thres- 
hold" (hangganan ng karukhaan) na 
itinatakda ng reaksyunaryong esta- 
do sa napakababang antas na 
P8,500 kada buwan (o P283 kada 
araw). Malayo ito sa humigit-kumu- 
lang P33,000 kada buwan (o 
P1,100 kada araw) naman na tina- 
tayang "family-living wage" ng gru- 
pong Ibon, na kinukwenta ang ara- 
wang gastos ng isang lima-kataong 
pamilya. 
Alinman sa nakahapag na pa- 
nukalang dagdagan ang sahod ng 
mga manggagawa ay magha- 
hatid ng maliit o makabulu- 
hang antas ng kaginhawaan 
sa araw-araw na pagdurusa 
ng mga manggagawa at ma- 
sang anakpawis. Dapat lamang 
alalahanin na anumang maka- 
kamit na dagdag na sahod ay 
ibubunga hindi ng kabuti- 
hang-loob ng mga pulitiko, 
kundi ng lakas at pagka- 
kaisa ng masang mangga- 
in. gawa. Kung iaasa la- 
mang ito ng mga 
manggagawa at ma- 
sang anakpawis sa 
senado o kongreso 
na kontrolado ng mga 
burukratang kapitalista, 
mas malamang na babara- 
tin at babaratin la- 
mang ang mga 
manggagawa, at ga- 
gamitin anumang ibibi- 
gay na umento para sila ay 


dA 


pagwatak-watakin at patahimikin. 

Sa saligan, salungat sa interes 
ng malalaking kapitalista at ng 
maka-kapitalistang estado ang si- 
gaw ng mga manggagawa at kara- 
niwang kawani para sa karagda- 
gang sahod. Ang bawat pisong 
dagdag na maiuuwi ng manggaga- 
wa ay pisong kaltas sa tubong ibi- 
nubulsa ng kapitalista. Ang mu- 
rang lakas-paggawa sa Pilipinas 
ang isa sa pangunahing ginagamit 
ng rehimeng Marcos na pang-akit 
sa mga dayuhang kapitalista na 
mamuhunan sa Pilipinas at dambu- 
ngin ang yaman ng bansa. Ang pa- 
kikibaka para sa karagdagang sa- 
hod ay nasa puso ng maka-uring 
tunggalian ng mga manggagawa at 
kapitalista. Ito ay paggigiit ng mas 
malaking bahagi sa halagang nili- 
likha ng mga manggagawa sa 
araw-araw na pagpapaupa nila ng 
kanilang lakas-paggawa sa kapita- 
lista. 

Ikinakalat ng mga kapitalista 
at burges na ekonomista ang iba't 
ibang huwad at baluktot na katwi- 
ran laban sa umento sa sahod para 
pahinain ang loob ng mga mangga- 
gawa na lumaban. Pinalalabas na 
ang pagtataas ng sahod ay magi- 
ging dahilan ng pagtaas ng presyo, 
kahit ang pagkahayok ng mga kapi- 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


bra) ang.bayan@cpp.ph 


talista na magbulsa ng mas mala- 
king tubo ang tunay na dahilan ng 
pagtaas ng presyo ng mga bilihin. 
Ginagamit rin ng malalaking kapi- 
talista ang katwirang malulugi ang 
maliliit na negosyo kapag nagtaas 
ng sahod, para ikubli ang nagdu- 
dumilat na katotohanan na dam- 
buhala ang kinakamkam na tubo ng 
mga bilyunaryong malalaking kapi- 
talista kasabwat ang dayuhang ka- 
pital. 

Nakasalalay sa antas ng lakas 
at kapasyahan ng uring manggaga- 
wa na ipaglaban ang kanilang inte- 
res at karapatan, kung may mata- 
tamo silang umento sa sahod at 
kung ito'y magiging makabuluhan o 
pakunswelo lamang. Pinatunayan 
na sa kasaysayan na mas malaki 
ang maipagtatagumpay nila kung 
maipamamalas nila ang pagkakaisa 
sa sama-samang pagbangon at mili- 
tanteng pagdagsa sa lansangan ng 
puo-puo o daan-daan libong mang- 
gagawa, kaysa kung buhaghag ang 
kanilang hanay, kalat-kalat at iba't 
iba ang boses. 

Marapat na magkaroon ng 
nagkakaisang paninindigan at si- 
gaw ang masang manggagawa para 
sa umento sa sahod, upang mabuo 
ang kanilang solidong hanay sa pa- 
kikipaggitgitan sa estado at mga 

kapitalista. Mainam na magbuklod 
ang iba't ibang mga organisasyon 
sa hanay ng mga manggagawa sa 
halaga ng umento sa sahod na ka- 
ya at handa nilang ipaglaban. Su- 
balit hindi ito sapat. Higit dito, 
kailangang pahigpitin ang pagka- 
kaisa ng mismong mga manggaga- 
wa sa pamamagitan ng pagpapa- 
yabong sa demokrasya sa kanilang 
hanay, upang tipunin ang kanilang 
mga palagay, itaas ang kanilang 
kahandaan at kapasyahan na sa- 
ma-samang lumaban, at batay di- 
to, buklurin sila sa nagkakaisang 
panawagan. Kung hindi mabubuo 
ang malawak na pagkakaisa ng 
mga manggagawa, malamang ka- 
kapusin ng hangin ang kanilang 
paglaban. 

Kailangang palakasin ang de- 
mokrasya sa hanay ng masang 
manggagawa sa pamamagitan ng 
puspusan pang pagpapatatag o 
pagbubuo ng kanilang mga unyon 
at iba't ibang organisasyon sa 
mga pabrika, pook ng paggawa at 
mga komunidad. Dapat isagawa 
ang walang kapagurang kilusang 
propaganda, pang-edukasyon at 
pangkultura. Dapat ilang ulit na 
paramihin at palakihin ang inilu- 
lunsad na malawakang mga 
asembliya at konsultasyon para 
magsilbing daluyan ng hinaing at 
hangarin ng mga manggagawa at 
ng kanilang mga pamilya, maging 
paaralan upang itaas ang kanilang 
kaalaman at makauring kamulatan 
bilang mga manggagawa, at mag- 
silbing paraan para buuin ang ko- 
lektibong pagpapasya na luma- 
ban. 

Ang ganitong demokrasya sa 
hanay ng mga manggagawa ang su- 
si para iluwal ang militansya at si- 
gasig ng uring manggagawa na 
ipaglaban ang umento sa sahod na 
nararapat sa kanila. Isa rin ito sa 
magiging pangunahing salik sa 
komprehensibong pagpapalakas ng 
rebolusyonaryong kilusang mang- 
gagawa, kaakibat ang paglaban ng 
sambayanan sa imperyalismo, pyu- 
dalismo at burukratang kapitalis- 
mo, at pagsulong ng pambansa-de- 
mokratikong kilusan. [29] 


Mayo 21, 2023 ANG BAYAN 


Mala-alaping sahod at naglalakihang kita 


O: loob ng dalawang dekada mula 1999, tumaas nang 946% ang netong ki- 
ta ng 1,000 pinakamalalaking kumpanya sa Pilipinas. Sa kabilang banda, 
tumaas lamang nang 14096 mula P224 tungong P537 sa a 
hong ito ang mala-aliping sahod ng mga manggagawa sa 

National Capital Region, ang pinakamataas na minimum | 
sa buong bansa. Bahagyang bumaba ang netong kita 
noong 2020 nang ipinatupad ang pinakamarahas at isa sa 
pinakamatagal na lockdown sa buong mundo. Pero 
noong 2021, hindi lamang nakabalik, nalagpasan pa 
ng mga kumpanyang ito ang P1.455 bilyong kita 


noong 2019 tungong P1.817 bilyon. 


Sa gitna nito, nakapako sa P537 
ang minimum ng isang manggagawa 
sa pambansang kabisera. Kung iba- 
bawas ang lahat ng rekisitong kaltas 
(SSS, Philhealth, Pag-ibig), wala 
pang P500 ang kanyang naiuuwi. 
Noong 2022, itinaas ang sahod nang 
katiting na P33 sa NCR tungong 
P570. Gayunpaman, kinain lamang 
ito ng pagsirit ng implasyon. Noong 
2022, nasa P495 lamang ang tunay 
na halaga ng sahod. 

Pagpasok ng 2023, lalupang iwi- 
nasiwas ng malalaking burges ang 
naglalakihang kita ng kanilang mga 
kumpanya habang nakapako pa rin 
ang sahod. Kakoro sila ng estado sa 
ipinagmamalaki nitong 6.4% na 
gross domestic product, at diuma- 
no'y pagbabalik sa ekonomya ng Pi- 
lipinas sa padron ng “mataas na 
pag-unlad.” 

Nangunguna rito ang San Migu- 
el Corporation ni Ramon Ang, na 
nangalandakang tumaas ang netong 
kita nito nang 2756 tungong P17.7 
bilyon mula Enero hanggang Marso. 
Ito ay habang tumaas nang 9% ang 
rebenyu ng mga kumpanya sa ilalim 
nito tungong P346.7 bilyon. Ang ki- 
tang ito ay nagmula pangunahin sa 
mga plantang nagmamanupaktura 
ng pagkain at inumin, singil sa toll 
at Petron. Higit dito, inaasahan ni 
Ang na lalupang tataas ang kita ng 
kanyang mga kumpanya sa susunod 
na mga buwan. 

Iniulat din ng mga kumpanya ng 
pamilyang Zobel-Ayala na tumaas 
ang kita nito nang 31% tungong 
P10.2 bilyon sa panahon ding ito. 
Kabilang sa mga kumpanyang tuma- 

bo ng ki- 

ta ang 
Bank of 
the Philip- 
pine Is- 
lands, Ayala 
Land Inc. at 
Globe Te- 
lecom. 


Samantala, nag-ulat nang 33% 
pagtaas ng kita o tungong P17.3 bil- 
yong ang SM Investments ng pamil- 
yang Sy. Pinagmamay-arian ng mga 
Sy ang mga kumpanyang notoryus 
sa pag-empleyo ng mga manggaga- 
wang walang pagpipilian kundi 
mamasukan bilang kontraktwal na 
tumatanggap ng di nakabubuhay na 
sahod at minimal, kung meron man, 
na mga benepisyo. 

Kasabay ng paglobo ng kita ng 
mga kumpanya ang paglaki ng per- 
sonal na yaman ng pinakamalala- 
king kumprador. Tumanggap nang 
hanggang P2.6 milyon kada buwan 
ang pinakamatataas na upisyal ng 
mga kumpanyang ito, humigit-ku- 
mulang 325 beses na mas malaki sa 
buwanang kita ng mga sahurang 
manggagawa. Sa mga taong 2020- 
2022, lumaki nang P1 bilyon ang ya- 
man ng limang pinakamalalaking 
burgesyang komprador. 

Ayon sa Ibon Foundation, ang 
ipinapanukalang P150 na across the 
board ng dagdag sa arawang sahod 
ay katumbas lamang ng 12%-14% ng 
kita ng pinakamalaki, katamtamang- 
laki at maliit na mga kumpanya, ka- 
hit ibatay sa relatibong mas maba- 
bang netong kita ng mga ito noong 
2020. Ang mga empresang ito ay 


y T las ju fá 


«M 


NG laf 


nag-eempleyo ng pinakamaraming 
sahurang manggagawa (88%), 
kumpara sa maliliit (micro) na ne- 
gosyo. Taliwas sa pagdadahilan ng 
mga kapitalista, ang malalaking 
empresa ang nag-eempleyo ng pi- 
nakamaraming sahurang mangga- 
gawa (49.3%), habang 12% lamang 
ang iniempleyo ng mga negosyong 
micro na mangangailangan ng sub- 
sidyo mula sa gubyerno. 

Kung itatakda naman sa P750 
ang arawang pambansang mini- 
mum, maaapektuhan ang 59% ng 
kabuuang netong kita ng lahat ng 
mga establisyemento, batay sa ma- 
babang kita ng mga ito noong 
2020. Tumaas na nang 221% noong 
2021 ang kita na ito at patuloy na 
lumalaki ngayong 2023. Pinakama- 
baba ang epekto ng pagtataas ng 
pambansang minimum sa malala- 
king kumpanya (36% lamang ng ka- 
nilang kita). 

Ayon sa Ibon, anumang ipatu- 
pad na dagdag-sahod ay may 
“second order effect” o sekundar- 
yong epekto kung saan gagastusin 
ng mga manggagawa ang dagdag 
na sahod sa pagkain at mga serbi- 
syong pinagkakakitaan ng marami 
sa impormal at agrikultural na sek- 
tor. [as] 

Pinakamababa ang sahod ng mamamayang Moro 


O buong bansa, pinakamababa ang natatanggap na sahod sa kalakhan ay 
mga manggagagawang Moro sa Bangsamoro Autonomous Region Muslim 


Mindanao (BARMM). Sa huling kautusan, nasa P306 hanggang P341 lamang 
ang kanilang tinatanggap. Pinakamataas na ang sahod sa Co- 
tabato City, kung saan P316 ang tinatanggap ng mga mang- 
gagawa sa agrikultura at P341 sa industriya at serbisyo. Sa 
kalakhan, nasa P306 lamang ang sahod ng nasa agrikultura ha- 


bang P316 ang sa di-agrikultura. 


Matapos ang lahat ng kaltas, 
nasa P227 kada araw o P5,550 la- 
mang kada buwan ang maiuuwi ng 
isang manggagawa. Malayong-mala- 
yo ito sa nakabubuhay na sahod sa 
rehiyon na P1,947/araw noong Abril, 
na pinakamataas sa buong bansa. 

Huling nagpatupad ang De- 
partment of Labor and Employment 
ng dagdag-sahod sa rehiyon noong 
Hulyo 2022 kung saan limos na P16 
kada araw ang ibinigay sa mga mang- 
gagawa. (Ang pinakamataas nang 
dagdag-sahod sa panahong ito ay 
P50 ang idinagdag sa ibang rehiyon.) 

Alinsunod sa estadistika ng es- 
tado, 7396 ng populasyong 15-edad 
pataas sa BARMM (3.02 milyon) ang 
ibinibilang sa pwersa ng paggawa. 
Malaking bahagi sa sahurang mga 
manggagawa rito ay nasa komersyal 
na plantasyon at pangingisda. Mas 


madalas, tumatanggap sila ng 
mas mababa pa sa minimum. Sa 
datos noong Enero, inilagay na- 
man sa mababang 3.2% ang tan- 
tos ng disempleyo sa rehiyon ha- 
bang 10.496 ang tantos ng kulang sa 
trabaho. 

Hindi dama ng mamamayang Mo- 
ro ang ipinagmalaking 6.6196 noong 
2022 at 7.5% noong 2021 na paglago 
sa gross regional domestic product 
(GRDP). 

Labis na pinahihirapan ang ma- 
mamayang Moro sa pagsirit ng tan- 
tos ng implasyon, laluna ng pagkain. 
Mas mataas sa pambansang abe- 
reyds na implasyon sa pagkain ang 
tantos nito sa Tawi-tawi, Basilan at 
Sulu. Nananatiling matataas din ang 
presyo ng batayang mga serbisyo. 
Katunayan, ang BARMM ang may 
pinakamalaking pagbagsak ng kita 


Malawakang tanggalan sa Wyeth Philippines, nilalabanan 


NAGHAIN NG NOTICE of Strike (NOS) ang Wyeth Philippines Progressive 
Workers Union sa tanggapan ng National Conciliation and Mediation 
Board 4-A noong Mayo 20. Magwewelga ang mga manggagawa para itu- 
lak ang kapitalista ng Wyeth-Nestle na ibalik sa trabaho ang 145 mang- 
gagawang tinaggal sa pabrika sa Canlubang, Laguna. Noong Marso pa 
lumutang ang plano ng kumpanya na tanggalin ang mga manggagawa. 

Sa ulat ng unyon, bigla na lamang hindi pinapasok sa trabaho 
noong Mayo 18 ang 10 upisyal ng unyon kasama ang pangulo nito, 14 
na superbisor at isang maneyder at iba pang empleyado ng kumpanya. 
Idinadahilan ng kapitalista sa malawakang tanggalan ang "pagtitipid, 
automation at konsolidsyon sa mga linya sa produksyon." 

Hindi nalulugi ang Wyeth-Nestle, katunayan noong 2021 ay umaa- 
bot sa mahigit P5.8 bilyon ang kita nito at kumubra ng netong kita na 


mahigit P2.7 bilyon ang kumpanya. 


Bago nito, magkakasunod na aktibidad ang inilunsad ng mga mang- 
gagawa para labanan ang planong tanggalan. Noong Mayo 16, inilun- 
sad ng unyon ang isang programa pagkatapos ng kanilang shift sa labas 
ng pagawaan. Inilunsad din ng mga mangggaawa mula Mayo 10 hang- 
gang Mayo 12 ang magkakasunod na mga pagpupulong. 

sa usapin ng tunay na halaga ng 
sahod sa nakaraang 34 taon. 

Mula 1989, bumagsak nang 52% 
ang tunay na halaga ng sahod sa re- 
hiyon dahil sa taas ng implasyon at 
bagal ng pagtaas ng isinasabatas. 
Ayon sa Ibon, mangangailangan ng 
minimum na dagdag na P370 ang 
sahod ng manggagawang Moro para 
mabawi ang naagnas na halaga sa 
kanilang sahod dahil sa implasyon. 

Kasunod ng BARMM, pinaka- 
mababa ang minimum na sahod ng 
mga manggagawa sa Region IV-B o 
Mimaropa (P329-P355), Region IX 
o Zamboanga Peninsula (P338- 
P351) at Region III (P344-P460). 

Naipapako ng mga kapitalista 
sa pinakamababa ang minimum na 
sahod sa BARMM sa pamamagitan 
ng Wage Rationalization Act. Sa 
kasalukuyan, mayroong 16 rehiyu- 
nal na tripartite board na nagta- 
takda ng magkakaibang minimum 
at dagdag na sahod sa bansa. Sa 
papel, ibinabatay nila ang dagdag- 
sahod sa cost of living at impla- 
syon. Gayunpaman, palagiang na- 
mamayani sa mga ito ang interes 
ng mga kapitalista (na mayor na 
boses sa gayong mga board) para 
ipako ang sahod at panatilihing 
mala-alipin ang mga manggagawa. 

Ginagamit itong ligal na pama- 
maraan ng mga malalaking multina- 
syunal at transnasyunal para mag- 
pwesto ng kanilang mga pagawaan 
at negosyo sa mga rehiyong mas ma- 
baba ang minimum na sahod para 
magkamal ng mas malaking kita. 


ANG BAYAN 


Pensyon ng AFP, pabigat sa bayan 


A tino mga lintang sinisipsip ng dambuhalang pasistang makinarya ng 
Armed Forces of the Philippines (AFP) ang pondo ng bayan, hindi lamang 
para ipambili ng parami nang parami at palaki nang palaking mga armas at 
kagamitan, kundi pati para ipambayad sa pensyon ng mga berdugong elemen- 


to matapos ang kanilang "serbisyo." 


Sa nakaraang mga taon, umaa- 
bot sa P160 bilyon ang inilalaang 
badyet para sa pensyon ng mga re- 
tiradong sundalo at iba pang "uni- 
pormadong tauhan" ng estado. Para 
sa 2023, kinailangang maglaan ang 
Kongreso ng P273 bilyon para sa 
137,649 pensyunadong sundalo at 
pulis. 

Wala ni isang sentimo ang 
iniaambag ng sinuman sa burukra- 
syang militar, kombatant at di kom- 
batant, sa kanilang pondong pam- 
pensyon. Buung-buo itong kinukuha 
sa pambansang badyet. Hiwalay pa 
ito sa alokasyon para sa aktibong 
mga elemento na kumakain din ng pi- 
nakamalaking bahagi ng badyet ng 
Department of National Defense. Ka- 
baligtaran ang kaayusang ito sa pag- 
kakaltas sa sahod at sweldo ng pam- 
publiko at pribadong empleyado bi- 
lang "kontribusyon" sa Government 
Service Insurance System (GSIS) at 
Social Security System (SSS). 

Walang kaltas na buwis ang 
pensyon ng mga sundalo. Simula ni- 
la itong natatanggap sa edad 56, o 
siyam na taon na mas maaga sa 
edad sa pagreretiro ng ibang kawa- 
ni. Mas mataas rin ng isang ranggo 
ang tinatanggap na pensyon ng 
isang retiradong sundalo. Itinu- 
tulak nito ang pagkakarerahan 
sa promosyon at pag-uuna- 
han sa pwesto ng mga may 
ranggo, laluna ng mga he- 
neral. 


Malaking tagas 
sa pambansang badyet 
Lumobo nang ilang ulit 
ang pangangailangang pen- 
syon matapos doblehin ng nag- 
daang rehimeng Duterte ang 
base pay ng militar at pulis 
bilang suhol sa kanilang kata- 
patan. Dumagdag sa palamunin 

ang ilanlibong bagong sundalo na 
bumuo sa itinayong mga batalyong 
pangkombat, pang-artileri at iba pa 
na narekrut ni Duterte sa pangako 
ng mataas na sweldo, espesyal na 
mga pribilehiyo at pensyon. 

Sa kasalukuyan, ang pinakama- 
babang upisyal (2nd Lt.) ay tuma- 
tanggap ng netong sweldo na 
P43,829 kada buwan. Malayong mas 
mababa ang netong sweldo ng ba- 
gong nars na P30,742.27, matapos 
ibawas ang rekisitong kontribusyon 
sa GSIS, Philhealth at Pag-ibig. Ma- 
layong mas mababa ang net pay ng 
isang guro na nasa P23,465.50. Mas 
mataas pa ang sweldong P29,668 ng 
bagong rekrut na sundalo na nagsa- 
nay lamang ng anim na buwan. (Ka- 
lunus-lunos naman kung isipin na 
ang sahod ng isang manggagawa ay 
karaniwang P8,902 lamang.) 

Aminado ang mga upisyal ng 
reaksyunaryong estado na ang pa- 
palaking pondong pensyon ng AFP ay 
hindi kayang tustusan nang pang- 
matagalan. Sa isang pag-aaral ng 
GSIS, mangangailangan ng P9.6 tril- 
yong pondo o P800 bilyon kada taon 
sa susunod na 20 taon para pondo- 


han ang papalaking pangangaila- 
ngang pensyon ng militar at iba 
pang unipormadong personel. Ayon 
sa Department of Finance, kakaila- 
nganin ng estado na mangutang 
nang dagdag na P3.43 trilyon 
hanggang 2030 o dagdag na 25% sa 
kasalukuyang antas para rito. 

Mungkahi ng ahensya, kaltasan 
nang 5% hanggang 9% ang sahod 
ng mga sundalo, pulis, coast guard, 
tauhan sa mga bilangguan at 
eskwelahang pulis para pondohan 
ang sarili nilang pensyon. (Kuma- 
kaltas ang GSIS nang halos 10% sa 
gross pay ng lahat ng ibang kawani 
kada buwan, habang halos 5% na- 
man ang kinakaltas ng SSS sa su- 
masahod ng mas mababa pa sa mi- 
nimum.) 

Mungkahi rin ng ahensya na 
tanggalin ang awtomatikong pag- 
angat ng isang ranggo ng mga nag- 
reretiro at itaas nang isang taon 
ang edad ng pagreretiro. Sasakla- 
win nito ang lahat ng aktibo at pa- 
pasok na unipormadong elemento. 

Sa ngayon, ang pensyon ng pi- 
nakamababang ranggong sundalo 
ay P40,000 kada buwan. Tatlong 
beses ito na mas malaki sa P13,600 
buwanang pensyon ng isang kawani 
ng gubyerno at siyam na beses na 
mas malaki sa tinatanggap ng isang 
manggagawa na P4,528. 

Bantang paghuhuramentado 
ang sumalubong sa panukalang re- 
porma sa pondong pensyon ng mili- 
tar. Nangunguna sa pagtutol dito 
ang mga retiradong heneral na 
hindi saklaw ng panukala. Imbes na 
mag-ambag, panukala pa nilang 
itaas ang kanilang mga pensyon 

mula 85% tungong 90% ng base 
pay. 
Wala pa rito ang iginagawad 
na suhol sa nagreretirong mga 
heneral sa ilalim ng sistemang 
“pasalubong” at mga maano- 
malyang kontratang militar 
na nakokopo ng kanilang mga 
pribadong kumpanya at hina- 
hawakang mga sindikatong 
kriminal. [ab] 

Pamiminsala sa kabuhayan at kalikasan 
sa ngalan ng "renewable energy" sa Ilocos 


Ka nababahala ang demokratiko at rebolusyonaryong mga pwersa sa 
mga prubinsya ng Ilocos at La Union sa paglipana at patuloy na pagdagsa 
sa rehiyon ng mga dayuhang kumpanyang namumuhunan sa iba't ibang pro- 
yektong pang-enerhiyang "renewable.” Sa kasalukuyan, nag-oopereyt sa re- 
hiyon ang siyam na planta ng wind, solar at hydropower. Dagdag dito ang 13 
na naaprubahan at pinauunlad na katulad na mga proyekto. Pito sa gumaga- 
na at walo sa itinatayo ay matatagpuan sa Ilocos Norte. Dalawa pang pro- 


yektong windpower sa prubinsya ang nasa antas ng aplikasyon. 


Ang enerhiyang renewable ay 
kuryenteng nagmumula sa mga di- 
nasasaid na rekurso ng kalikasan, 
kabilang ang araw (solar), hangin 
(wind), tubig (hydro), init ng karaga- 
tan at init na nagmumula sa ilalim ng 
lupa (geothermal) ng mundo. Mali- 
ban sa di-nasasaid, ang renewable 
energy ay mas malinis kumpara sa 
mga rekursong enerhiya mula sa fos- 
sil fuels (karbon o coal, petrolyo, at 
natural gas) na malawakang sumisi- 
ra sa kalikasan at dahilan ng pag-init 
ng planeta (global warming). 

Sinasabi mang "malinis" ang mga 
enerhiyang renewable, malawakang 
pagsira din sa kalikasan at kabuha- 
yan ng masa ang pagtatayo ng mga 
pasilidad para sa mga ito. Isa sa mga 
proyektong renewable energy ang ini- 
lalatag na Ilocos Norte Solar and 
Wind Power Plant sa Burgos, Bangui, 
Pasuquin at Vintar. Saklaw nito ang 
2,346 ektaryang kabundukan at ka- 
patagan kung saan libu-libong minor- 
ya at magsasaka ang nabubuhay. 

Kinamkam ng proyekto ang lu- 
pang ninuno kung saan itinayo ang 
dambuhalang mga wind turbine at im- 
bakan ng naipong enerhiya. 
May mga bahagi na ng 
kagubatan na kinalbo, pi- 
natag at nilatagan ng ma- 
lalawak na kalsada pa- 
ra makadaan ang 
mga wind turbine, 
malalaking trak at 
iba pang makinar- 
yang pangkonstruk- 
syon. Sa inisyal na 
ulat, para maitayo 
ang proyekto, uma- 
bot sa 2,984 na pu- 

no ang pinutol at 5,145 pa ang binu- 
not para ilipat sa ibang lugar. 

Inilalagay ng proyektong ito sa 
peligro ang buhay at kabuhayan ng 
mga residente na dati nang bulne- 
rable sa pagguho ng lupa. Sinisira 
rin nito ang mga watershed at natu- 
ral na daluyan ng mga tubig. 

Hindi lamang sa kalupaan, sasa- 
kupin din ng mga proyektong pang- 
enerhiyang renewable ang karaga- 
tan sa rehiyon. Isa rito ang binaba- 
lak na BuhaWind Energy Project ng 
kumpanyang Danish na Copenhagen 
Energy at PetroGreen Energy ng pa- 
milyang Yuchiengco na sasaklaw sa 
mayayamang pangisdaang munisi- 
pal ng Burgos, Bangui at Pagudpud. 
Aagawin nito ang kabuhayan ng 
daan-daang maliit na mangingis- 
dang walang kakayahang pumalaot 
lampas sa pagtatayuan ng mga 
windmill at kable ng kuryente. 


Pamumuhunang kontra-kalikasan 
Kasosyo ng mga dayuhang kum- 
panya ang pinaka- 
malalaking burge- 
sya-kumprador 
sa pagtutulak ng 
mga proyek- 
Sn tong pang- 
CAE enerhiyang 
renewable. 
Sinasakyan 
nila ang pana- 
wagan para sa 


mas malinis na produksyon ng 
enerhiya na para sana signipikan- 
teng mabawasan ang paggamit sa 
nakasisira at “maruming” enerhi- 
ya.” Hindi nila binibitawan ang ka- 
nilang mga pamumuhunan sa maru- 
ruming enerhiya na ito, at idina- 
dagdag lamang ang mga proyekto 
sa renewable energy para maka- 
pagkamal ng dagdag na kita. 

Kabilang dito ang pamilyang 
Ayala, na may dambuhalang pamu- 
muhunan sa lokal na subsidyaryo 
ng Shell, isa sa pinakamalaking 
kumpanya ng fossil fuel sa mundo. 
Namumuhunan rin sa mga proyek- 
tong renewable energy ang mga 
Aboitiz, Gokongwei, gayundin sina 
Ramon Ang at Manny Pangilinan na 
may kani-kanilang malalaking plan- 
tang coal, petrolyo at natural gas. 

Sa Ilocos Norte, kakutsaba nila 
ang pamilyang Marcos, sa katauhan 
ng gubernador ng prubinsya na si 
Matthew Marcos-Manotoc, anak ni 
Sen. Imee Marcos. Inilalako ngayon 
ng mga Marcos ang Ilocos Norte bi- 
lang "renewable energy center" ng 
Southeast Asia para akitin ang bil- 
yun-bilyong pisong pamumuhunan 
ng malalaking kapitalista. 

Tungo rito, ginawang prayori- 
dad ng rehimeng Marcos ang pamu- 
muhunan ng renewable energy. Sa 
inilatag nitong planong pangkaunla- 
ran para sa 2022-2028, tinukoy nito 
ang sektor ng enerhiya bilang "susi 
sa pagpapaunlad ng ekonomya.” 
Paspasan nitong binigyan ng 
kontrata ang 41 kumpanya sa unang 
anim na buwan ng kanyang termino. 

Dagdag dito, inamyendahan ng 
Department of Energy ang imple- 
menting Rules and Regulations ng 
Renewable Energy Act of 2008 
noong Nobyembre 2022 upang pa- 
hintulutan ang 10096 dayuhang pa- 
mumuhunan sa renewable energy. 
Dating limitado ang dayuhang pag- 
aari ng proyektong pang-enerhiya 
sa 40%, alinsunod sa nakasaad sa 
konstitusyong 1987. [as] 

5 armadong aksyon sa Panay at Kalinga 


| ines magkakasunod na armadong aksyon ang inilunsad ng Bagong Huk- 
bong Bayan (BHB) sa iba't ibang bahagi ng bansa mula Mayo 2 hanggang 
Mayo 8 sa Panay at Kalinga. Ang mga ito ay bahagi ng ubos kayang pagsisi- 
kap ng mga yunit ng BHB na pursigidong labanan at biguin ang todong gera 
ng kaaway laban sa masa at rebolusyonaryong kilusan. 


Una rito ang operasyong haras- 
ment na inilunsad ng isang yunit ng 
BHB-Southern Panay (Napoleon Tu- 
magtang Command) sa Barangay 
Luyang, Sibalom, Antique kung saan 
tinambangan nila ang mga tropa ng 
AFP na nakahimpil sa CAA De- 
tatsment ganap na alas-10 ng gabi 
noong Mayo 2. 

Noong namang Mayo 3 nang sa- 
lakayin ng BHB-Kalinga (Lejo Cawi- 
lan Command) ang nag-oopera- 
syong yunit ng 50th IBPA sa Sityo 
Agod, Barangay Poswoy, Balbalan, 
Kalinga. Dalawa ang napatay sa ha- 


dirigma, si Baliwag "Ka Bombo" 
Buccol, ang namartir sa naturang 
operasyon. 

Sinundan ito ng aksyong pama- 
marusa ng BHB noong Mayo 5 sa 
Atrila Builders Inc sa Barangay Ca- 
bungaan, Leon, Iloilo, halos 
dalawang kilometro lamang mula sa 
isang detatsment ng CAA sa Bara- 
ngay Maliao. Naparalisa ang apat 
na kagamitan kabilang na ang 
backhoe, grader, trak at pison na 
tinatayang umabot sa P900,000 ang 
kabuuang halaga. Ang hakbangin ay 
pagparusa sa naturang kumpanya 


nan sa mga manggagawang hindi 
pinapasahod ng tama at hindi maa- 
yos na kundisyon sa paggawa. 

Noon namang Mayo 6 ay pina- 
sabugan ng mga Pulang mandirigma 
ang tropa ng Philippine Army na re- 
responde sana sa kumpanya at 
maglulunsad ng operasyon laban sa 
BHB. Inambush ng BHB ang isa sa 
tatlong van na sinasakyan ng mga 
sundalo gamit ang command-deto- 
nated explosive (CDEx). Natumba at 
sumandal sa bangin ang sinasakyan 
ng mga sundalo. Dahil rito ay napa- 
atras ang tropa ng militar at hindi 
nagpatuloy sa kanilang nakatak- 
dang operasyon sa lugar. 

Kinaumagahan naman ng Mayo 
8, pinaputukan ng isang yunit ng 
BHB ang detatsment ng paramilitar 
sa Barangay Igcococ, Sibalom, An- 


nay ng kaaway. Isang Pulang man- 


dahil sa patong-patong na kasala- 


tique. [a9] 


Pinsalang hatid ng dayuhang proyektong 
pang-enerhiya sa Bicol 


MALALAKING MAPAMINSALANG PROYEKTONG pang-enerhiya 
ang nakatakdang itayo sa rehiyong Bikol. Dalawa sa mga ito ang 
binabalak na eksplorasyong geothermal o enerhiyang nagmumula 
sa init sa ilalim ng lupa na pangungunahan ng Premier Geoexcel 
Inc sa Camarines Norte at Camarines Sur. Sa mga prubinsya ring 
ito balak itayo ang "wind farm" ng Copenhagen Infrastructure 
New Markets Fund (CINMF). Inilalako ang mga ito bilang alterna- 
tibong mapagkukunan ng kuryente o renewable energy pero hindi 
binabanggit ang malawakang pang-aagaw sa lupa at pinsalang 
dadalhin nito sa kalikasan. 

Ang proyekto ng CINMF sa Bicol ang pinakamalaki sa tatlong 
proyektong bahagi ng pinakaunang kontrata sa renewable energy 
na 10096 pinagmamay-arian ng mga dayuhan. Ang dalawang iba 
pa ay nakatakdang itayo sa Northern Samar, Pangasinan at La 
Union. 

Magiging bahagi ng naturang mga proyekto ang konstruk- 
syon ng mga kalsada na tatagos at sasagasa sa pusod ng kabun- 
dukan at komunidad ng Camarines Norte at Camarines Sur, na 
tiyak na katatampukan ng pagpuputol ng mga puno at paghukay 
sa lupa. Pinangangambahan ng mga residente ang malawakang 
pang-aagaw ng lupa, paggambala sa mga komunidad at pagpa- 
palayas ng mga residente mula sa kanilang mga panirahan at 
kabuhayan. 

Tulad ng iba pang mga geothermal at kahalintulad na proyek- 
to, lilikha ng mapangwasak na "waste materials" o basura tulad 
ng putik na lalason sa mga katubigan sa lugar ng proyekto. 

Mga kasong pulitikal, ibinasura 


MAGKASUNOD NA LIGAL na tagumpay 
ang nakamit ng mga aktibista at bi- 
langgong pulitikal sa nagdaang ilang 
linggo. 

Ipinawalambisa ng Bangued Regio- 
nal Trial Court Branch 2 ang mga war- 
rant of arrest na inilabas laban sa tina- 
guriang “Northern Luzon 7” noong Ma- 
yo 11. Anito, hindi pinangalanan ang 
pitong mga “nakaligtas” sa ambus ng 
hukbong bayan noong Oktubre 2022 sa 
Sitio Kutop, Barangay Gacab, Ma- 
libcong, Abra. 

Ang pito ay kinabibilangan ng mga 
aktibista at progresibong sina Jennifer 
Awingan, Sarah Abellon-Alikes, Stephen 
Tauli, Windel Bolinget, Lucia Lourdes Gi- 
menes, Nino Joseph Oconer, at Florence 
Kang. 

Noong Mayo 12, ibinasura ng korte 
sa Muntinlupa City ang ikalawang kaso 
na isinampa laban kay dating senador 
Leila de Lima. Umamin noong 2022 ang 
pangunahing saksi sa kaso na si Rafael 
Ragos na peke ang kanyang mga alega- 
syon at pinilit lamang siya na sabihin ang 
mga ito. 


mapaLina SAL ITA 


71.5% 


ng "bagong likhang 

O trabaho" noong Marso ay 
self-employed (2.3 milyon), 
impormal (1.7 milyon) at 
empleyo bilang mga 
kasambahay (372,000). 


o 2.7 milyon 


A 


N 
113 milyong Pilipino. N 


ektarya ng palayan para sa 


Sa kabilang banda, may 10 milyong N, 
ektaryang palayan sa Thailand, | 
bansang eksporter ng bigas, para sa LA 
70 milyong mamamayan nito. 


ang itinaas ng credit 


714 1 VA card debt (personal 


na pangungutang). 


ng mga Pilipino tungong P410 bilyon dulot 
ng pagsirit ng implasyon at diumano'y 
paggastang post-pandemic. 


6 linggo 


ilulunsad ang 
pagsasanay-militar na 
Kasangga ng mga 
sundalong Australia at 
Pilipino mula Mayo 15 
hanggang Hunyo 23. 


Bahagi ito ng hakbang ng US para 
palakasin ang presensya nito at mga 
kaalyadong bansa sa Asia. 


P1 bilyon 


ilalaan ng 
rehimen para sa 
P2,000/sakong 


"biofertilizer”, 


bilang diumano'y alternatiba sa 
patabang urea na nasa P1,100/sako 
sa ngayon. Pinangangambahang isa 
naman itong malaking scam. 


nakarehistrong 
nagtatrabaho noong 
2016 sa Sudan, 


1 migranteng Pilipino ang 


Mahigit kalahati sa kanila ay stranded 
ngayon sa Egypt matapos sumiklab ang 
gerang sibil sa bansa. 


P250 milyon 


ang kailangan para kumpunihin ang 
maanomalyang Ungka flyover, 
isang kalsada sa Iloilo City na lumulubog 
kaya ipinasara dalawang buwan matapos 
ito buksan noong 2022. 


taon 


anibersaryo ng Al Nakba 
(Ang Sakuna) noong Mayo 
15, 


ang pangyayari kung saan mahigit 800,000 
Palestino ang marahas na pinalayas sa 
kanilang mga komunidad para bigyan-daan 
ang pagtatatag ng estadong Israel. 

Pagdukot at sadyang pagpatay 
sa mga sibilyan at di kombatant 


IK sibilyan ang naiulat na pinatay ng militar na pi- 
nalalabas na mga mandirigma ng Bagong Hukbong Ba- 
yan (BHB) ang napatay sa pekeng mga engkwentro nitong 
nagdaang linggo sa Visayas. Pinakahuli sila sa mga sibilyang 
sadyang pinatay sa brutal na paghahabol ng militar ng 
“estratehikong tagumpay” laban sa BHB. 

Sa Samar, hustisya ang sigaw ang mga kaanak nina Joel 
Balading Recare at Oscar Alastoy, mga chainsaw helper na 
pinatay ng pulis sa Sityo Ibaliw, Barangay Sangay, Palapag, 
Northern Samar noong Mayo 5. Hindi mga myembro ng BHB 
ang dalawa, anila. Mga residente sila ng Barangay Capacujan 
at nasa lugar dahil naghahanap-buhay. Pinatunayan ito ma- 
ging ng punong barangay at ibang upisyal ng barangay. Labis 
ang hinagpis ng pamilya dahil higit 24 oras pa bago dinala ng 
mga pulis ang mga bangkay sa punerarya. 

Sa Bohol, isang buwan nasa kostudiya ng 47th IB ang ak- 
tibista at organisador na si Arthur Lucenario bago pinalabas 
na napatay sa isang “engkwentro” noong Mayo 12 sa Bara- 
ngay Tabuan, Antequera. Dinukot si Lucenario noong mada- 
ling araw ng Abril 14 sa bayan ng San Miguel. Bakas sa kan- 
yang bangkay ang tindi ng tortyur na ipinaranas sa kanya. 

Samantala, iniulat kamakailan ng rebolusyonaryong 
pwersa sa Bohol ang pagpatay ng militar kay Manuel Tinio 
(Ka Dodie), konsultant sa kapayapaan ng National Democra- 
tic Front of the Philippines. Si Tinio ay pitong beses na pinag- 
babaril noong Abril 14 ng gabi habang nagmamaneho ng mo- 
torsiklo sa hangganan ng San Miguel at Ubay. Para pagtak- 
pan ang krimen, tinaniman ng kalibre .45 ang biktima at 
sinabing "nanlaban." 

Pag-aresto. Dinakip at di inilitaw ng mga sundalo ng 
94th IB ang magsasakang si Allan Ramos sa Sityo Dangalon, 
Hilamonan, Kabankalan City noong Mayo 11 ng hapon. Pina- 
lalabas ng militar na naaresto si Ramos matapos ang isang 
engkwentro sa pagitan nila at yunit ng BHB. Ang totoo, pi- 
naulanan ng mga sundalo ang bala ng pamilyang Ramos bago 
siya damputin. 

Samantala, napag-alaman ng mga grupong naghahanap 
sa mga desaperesidong sina Dexter Capuyan at Gene Roz Ja- 
mil de Jesus na sapilitang silang pinasakay sa dalawang sa- 
sakyan ng mga ahente ng Criminal Investigation and De- 
tection Group. Huling nakita ang dalawa noong Abril 28 sa 
Tanay, Rizal. 

Pambobomba. Dalawang magkasunod na insidente ng 
pambobomba at pag-iistraping ang inilunsad ng 203rd IBde 
sa Oriental Mindoro noong Abril 29 at Mayo 8. 

Unang kinanyon ng mga sundalo ang kabundukan sa 
hangganan ng Roxas at Mansalay noong Abril 29. Ang natu- 
rang panganganyon ay bahagi ng test firing nito sa erya. Na- 
bulabog nito ang 10,870 residente ng mga barangay sa lugar. 

Noong Mayo 8, binulabog ng pambobomba at istraping 
ang Barangay Tawas, Bongabong at Barangay Malo, Bansud. 
Tinarget ng bomba at istraping ang mga kubo at sagingan ng 
mga residente. [As 

CBA sa Paperland, inaantala. Nagpiket ang mga 
manggagawa ng Paperland Inc, kumpanya sa 
Quezon City, sa harap ng kanilang pagawaan noong 
Mayo 16-17 para ipahayag ang kanilang pagkadis- 
maya sa maneydsment sa patuloy na pag-antala sa 
pakikipagnegosasyon para sa bagong Collective 
Bargaining Agreement (CBA). Noong Disyembre 
2022 pa dapat ang negosasyon para pag-usapan ang 
dagdag-sahod, seguridad sa pag-uunyon, kalusugan 
at kaligtasan, dagdag-sahod at iba pa. 


Umento sa sahod sa Southern Tagalog, ngayon 
na. Muling nagpiket sa regional wage board ng 
Calabarzon sa Laguna ang iba't ibang organisa- 
syon ng manggagawa noong Mayo 10 upang igiit 
ang P750 na dagdag-sahod sa rehiyon. Kaugnay 
ito ng hindi pa rin tinutugunan na petisyong isinu- 
mite noong Marso 27 ng Metal Workers Alliance 
of the Philippines (MWAP) at Workers Initiative 
for Wage Increase Alliance Southern Tagalog 
(WIN4WIN ) para sa dagdag-sahod. 


"ROTC games" ng AFP, tinuligsa. Nagbarikada 
sa loob ng University of the Philippines-Cebu ang 
mga estudyante nito noong Mayo 5 para pigilan 
ang nakatakdang oryentasyon ng Armed Forces of 
the Philippines sa mga kadete ng Reserve 
Officers Training Corps (ROTC.) Kaugnay ang 
oryentasyon sa ilulunsad na palarong ROTC sa 
buong Visayas. Dulot nito, natulak ang Commis- 
sion on Higher Education at AFP na ilipat ang ak- 
tibidad sa Cebu Technological University sa Cebu 
City. 


Protesta ng mga drayber sa Iloilo at Bacolod. 
Higit 100 drayber mula sa Iloilo City at Bacolod 
City ang nagpiket sa upisina ng Land Transporta- 
tion Franchising and Regulatory Board Region VI 
sa Iloilo City para ipahinto ang kanselasyon ng 
mg prangkisa ng mga indibidwal na drayber ng 
dyip. Sa inilabas na patakaran ng LTFRB Region 
VI, itinulak nito ang konsolidasyon ng mga 
prangkisa at nagbawal sa indibidwal na pagpapa- 
takbo ng mga dyip. Nagpiket din ang mga tsuper 
sa Bacolod Government Center noong Mayo 8 
para kalampagin ang alkade ng syudad kaugnay 
ng parehong hinaing. 


Ibasura ang G7. Nagpiket ang mga aktibista 
mula sa ILPS-Philippines, Bayan at iba pang 
progresibong organisasyon sa Quezon City para 
ipanawagan ang pagbabasura sa G7 noong Mayo 
20. Bahagi ang pagkilos sa International Day of 
Action Against the G7 na itinaon sa pagpupulong 
ng G7 sa Hiroshima, Japan. 


Ika-50 taon ng pagkamartir 


ni Ibrahim Kaypakkaya, ginunita 


G inunita ng mga rebolusyonaryong pwersa sa iba't ibang bahagi ng mun- 
do ang ika-50 anibersaryo ng pagkamartir ni Ibrahim Kaypakkaya, taga- 
pagtatag ng Communist Party of Turkey, noong Mayo 20. Si Kaypakkaya, tu- 
lad ng mga rebolusyonaryo ng Pilipinas, ay namulat sa panahon ng daluyong 
ng sosyalistang rebolusyon sa China sa pamumuno ni Chairman Mao. 


Nagkaroon ng mga aktibidad sa 
paggunita sa kanyang pagkamartir 
sa mayor na mga lungsod ng Turkey 
tulad ng Istanbul, Izmir, Canakkale 
at Ankara. Inilunsad ng mga orga- 
nisasyon ang mga martsa, pagsasa- 
bit ng mga balatengga, mga pagpu- 
pulong at pag-aaral. Nagkaroon din 
ng mga katulad na aktibidad sa 
Rojava, ang rehiyong sentro ng pa- 
kikibaka para sa pambansang pag- 
papalaya ng mamamayan ng Kur- 
distan. Naglunsad din ng mga 
martsa ang mga organisasyon sa 
Europe tulad ng Germany, Austria, 
London at Paris. 

Sa kanyang kabataan, itinatag 
ni Kaypakkaya ang Partido sa Tur- 
key. Masugid siyang mag-aaral ng 
Marxismo-Leninismo-Maoismo at 
matamang inilapat iyon sa partiku- 


Pinangunahan niya ang anti-imper- 
yalista at sosyalistang propaganda 
at edukasyon sa hanay ng mamama- 
yan ng Turkey. Pinamunuan niya 
ang pagtatatag ng Workers' and 
Peasants' Liberation Army o TIKKO 
para maglunsad ng rebolusyonar- 
yong armadong pakikibaka sa ban- 
sa. 

Limampung taon na ang nakali- 
lipas nang dinakip, tinortyur at pi- 
naslang ng pasistang reaksyunar- 
yong estado ng Turkey si Kaypakka- 
ya sa imbing layunin na wakasan 
ang pagbabangon ng mga mangga- 
gawa at aping mga uri sa Turkey. Sa 
halip, patuloy na lumalaganap at 
nagsisilbing inspirasyon ang rebolu- 
syonaryong simulain ni Kaypakkaya 
sa Turkey at sa ibang panig ng mun- 
do. 


ta ng Pilipinas, Bagong Hukbong 
Bayan at buong rebolusyonaryong 
pwersa sa Pilipinas ang pakikiisa sa 
mga rebolusyonaryong pwersa ng 
Turkey sa okasyon ng paggunita sa 
anibersaryo ng pagkamartir ng ka- 
nilang tagapagtatag. 

Ayon sa Partido, habang bilyun- 
bilyon ang nagdurusa kapwa sa 
mga bansang kapitalista at malako- 
lonyal at malapyudal, at kumakaha- 
rap sa banta ng imperyalistang ge- 
ra at pagwasak at tumitinding pa- 
sismo sa iba't ibang panig ng mun- 
do, ang hindi nagmamaliw na alaala 
ni Kaypakkaya ay magsisilbing 
inspirasyon sa paglulunsad ng re- 
bolusyonaryong pakikibaka ng mga 
manggagawa, magsasaka at iba 
pang aping mamamayan para sa 
pambansang at panlipunang pagla- 


lar na kalagayan ng kanilang bansa. 


Ipinabatid ng Partido Komunis- 


ya at sosyalismo. fas] 


Mga pekeng engkwentro ng AFP sa Bicol 


HINDI BABABA SA tatlong pekeng engkwentro ang isina- 
gawa ng 9th ID at pulis sa mga prubinsya ng Bicol nitong 
Mayo para palabasing nagtatagumpay ang rehimeng 
Marcos sa paggapi sa armadong kilusan sa rehiyon. 

Pinakahuli sa mga ito ang pekeng ulat ng engkwentro 
sa hangganan ng bayan ng Garchitorena at Lagonoy sa 
Camarines Sur noong unang linggo ng Mayo. Naglabas din 
ng pekeng balita ng engkwentro sa Masbate at Camarines 
Norte. Dahil bigo ang militar na itulak ang mga yunit ng 
hukbong bayan sa rehiyon sa mga mapagpasya at gasga- 
sang labanan, ang sibilyang populasyon ang tinatarget ng 
teroristang pandarahas ng mga berdugong militar at pu- 
lis. 

Samantala sa Sorsogon, naglabas noong Mayo 6 ng 
pekeng balita na "naaresto" si Marlon Macabuhay, isang 
dating Pulang mandirigma, na sa aktwal ay sumuko noon 
pang Abril 3. Taliwas sa pangakong "tulong at reintegra- 
syon," ikinulong si Macabuhay sa presinto ng Gubat kahit 
walang kasong nakasampa laban sa kanya. 

May tubig na ang Pabahay sa Pandi 


IPINAGDIWANG NG GRUPONG Kadamay noong 
Mayo 6 ang pagdaloy ng tubig sa BFP Pabahay sa 
Pandi, Bulacan. Binati nito ang mga residente na 
walang kapaguran at sama-samang ipinaglaban 
ang kanilang karapatan sa batayang serbisyong 
panlipunan. 

Ayon sa grupo, anim na taon na naghintay 
ang mga residene ng BFP Pabahay sa Pandi, Bu- 
lacan para magkaroon ng dumadaloy na tubig ang 
kanilang mgambahay. Anito, karaniwang proble- 
ma sa mga pampublikong pabahay ang kawalan 
ng batayang mga serbiyo tulad ng tubig at kur- 
yente. Dahil dito, napipilitan ang mga residenteng 
maralita ng magbayad ng mas mataas sa regular 
na singil para makatagal sa kanilang mga bahay. 
Matagal nang ginigiit ng mga residente na sakop 
ng pagkakaroon ng disenteng paninirahan, na ka- 
rapatan ng lahat, ang sapat na akses sa tubig, 
kuryente, edukasyon at kabuhayan. 

